**SKUPŠTINA PREDUZEĆA**

Broj:01-2-11/2025

Sarajevo, 30.05.2025. godine

Na osnovu člana 234 tačka k. Zakona o privrednim društvima, a u vezi sa članom 340. Zakona o privrednim društvima (“Službeni novine FBiH“ broj: 81/15 i 75/21), i u skladu sa članom 32. stav 2. Statuta KJP “Poljoprivredno dobro Butmir“ d.o.o. Sarajevo-Ilidža broj:01-2-69/2022 od 21.03.2022. godine, Odluke o izmjenama i dopunama Statuta broj: 01-2-10/2024 od 28.10.2024. godine, Punomoćnik Vlade KS za vršenje ovlaštenja Skupštine Preduzeća na svojoj 6. (šestoj) sjednici održanoj dana 30.05.2025. godine, donio je

**ODLUKU**

**O RASPISIVANJU JAVNOG KONKURSA ZA IZBOR I IMENOVANJE ČLANOVA NADZORNOG ODBORA KJP “POLJOPRIVREDNO DOBRO BUTMIR“ D.O.O.**

**SARAJEVO-ILIDŽA**

**I**

Raspisuje se javni konkurs za izbor i imenovanje članova Nadzornog odbora KJP “Poljoprivredno dobro Butmir“ d.o.o. Sarajevo-Ilidža, u tekstu kao u članu II ove Odluke.

**II**

Na osnovu člana 234 tačka k. Zakona o privrednim društvima, a u vezi sa članom 340. Zakona o privrednim društvima (“Službeni novine FBiH“ broj: 81/15 i 75/21), i u skladu sa članom 25 tačka e) i člana 32. stav 2. Statuta KJP “Poljoprivredno dobro Butmir“ d.o.o. Sarajevo-Ilidža broj:01-2-69/2022 od 21.03.2022. godine, Odluke o izmjenama i dopunama Statuta broj: 01-2-10/2024 od 28.10.2024. godine, Punomoćnik Vlade Kantona Sarajevo za vršenje ovlaštenja Skupštine Preduzeća raspisuje

**JAVNI KONKURS ZA IZBOR I IMENOVANJE ČLANOVA NADZORNOG ODBORA KJP “POLJOPRIVREDNO DOBRO BUTMIR“ D.O.O.**

**SARAJEVO-ILIDŽA**

**I PREDMET KONKURSA**

Objavljuje se Javni konkurs za izbor i imenovanje 3 (tri) člana Nadzornog odbora KJP “Poljoprivredno dobro Butmir“ d.o.o. Sarajevo-Ilidža

II OPIS POZICIJE ČLANA NADZORNOG ODBORA

Nadzorni odbor nadležan je da:

* priprema Poslovnike i predlaže ih Skupštini;
* priprema Etički kodeks i predlaže ga Skupštini;
* vrši izbor kandidata Odbora za reviziju i podnosi prijedlog za njegovo imenovanje Skupštini;
* razmatra provedbeni propis za postupak nabavki i nadzire njegovo provođenje;
* daje mišljenje Skupštini o prijedlogu Uprave o rasporedu dobiti;
* predlaže način pokrića gubitaka;
* imenuje i razrješava članove Uprave u skladu sa Statutom Preduzeća;
* daje ovlaštenja za aktivnosti koje su ograničene propisima Zakona o javnim preduzećima;
* daje uputu direktoru za provođenje mjera i aktivnosti u vezi sa uočenim nepravilnostima;
* usvaja izvještaje Uprave o poslovanju po polugodišnjem i godišnjem obračunu sa bilansom stanja i bilansom uspjeha i izvještajem revizije;
* podnosi Skupštini godišnji izvještaj o poslovanju Preduzeća, koji obavezno uključuje izvještaj revizora, izvještaj o radu Nadzornog odbora i Odbora za reviziju, te Plan poslovanja za narednu poslovnu godinu u okvirima postojećeg plana i revidiranog plana;
* daje inicijativu za sazivanje Skupštine Preduzeća;
* nadzire Upravu u provođenju preporuka datih od strane Odbora za reviziju te vanjskog revizora sa specificiranim rokovima;
* vrši sistematski nadzor nad poslovanjem i zakonitošću poslovanja Preduzeća;
* redovno izvještavanje Skupštine Preduzeća o svom radu;
* daje instrukcije organima Preduzeća radi otklanjanja nepravilnosti o radu;
* prisustvuje sjednicama Skupštine Preduzeća i učestvuje u raspravi bez prava glasa;
* pregleda poslovne knjige i dokumentaciju Preduzeća;
* vrši druge poslove predviđene zakonom(Zakon o privrednim društvima,Zakon o javnim Preduzećima u FBiH...)

III UVJETI ZA POZICIJE

Kandidat za imenovanje na upražnjenu poziciju člana Nadzornog odbora KJP “Poljoprivredno dobro Butmir“ d. o. o. Sarajevo-Ilidža mora ispunjavati opće i posebne uvjete:

1. ***Opći uslovi***

Kandidat za člana Nadzornog odbora KJP “Poljoprivredno dobro Butmir“ d.o.o. Sarajevo-Ilidža mora ispunjavati sljedeće opće uslove:

* da je državljanin Bosne i Hercegovine (dokaz:uvjerenje o državljanstvu);
* da je stariji od 18 godina (dokaz: uvjerenje iz matične knjige rođenih ili kopija lične karte),
* da nije osuđivan za krivično djelo u periodu od 5.godina od dana pravosnažnosti presude isključujući vrijeme izdržavanja kazne (dokaz:potpisana izjava ovjerena od strane nadležnog organa);
* da nije osuđivan za privredni prestup iz oblasti privrednog i finansijskog kriminala u periodu od 5.godina od dana pravosnažnosti presude(dokaz:potpisana izjava ovjerena od strane nadležnog organa)
* da se protiv njega ne vodi krivični postupak (dokaz:potpisana izjava ovjerena od strane nadležnog organa)
* da nije otpušten iz državne službe kao rezultat disciplinske mjere na bilo kojem nivou vlasti u Bosni i Hercegovini u periodu od tri godine do dana objavljivanja upražnjene pozicije (dokaz:potpisana izjava ovjerena od strane nadležnog organa);
* da nije izabrani zvaničnik, nosilac izvršnih funkcija ili savjetnik u smislu Zakona o sukobu interesa u institucijama vlasti u BiH (dokaz:potpisana izjava ovjerena od strane nadležnog općinskog organa);
* da nije na funkciji u političkoj stranci u smislu člana 5. Zakona o ministarskim,vladinim i drugim imenovanjima Federacije BiH(“Službene novine Federacije BiH“ broj: 12/03 i 34/03), (dokaz:potpisana izjava ovjerena od strane nadležnog općinskog organa);
* da se na njega ne odnosi član IX 1 ustava Bosne i Hercegovine (dokaz:potpisana izjava ovjerena od strane nadležnog općinskog organa);
* da nije stariji od 65.godina (dokaz: rodni list)

1. ***Posebni uslovi***

Pored općih uslova, kandidat za člana Nadzornog odbora KJP “Poljoprivredno dobro Butmir“ d.o.o. Sarajevo-Ilidža mora ispunjavati i posebne uslove, a to su:

* Da imaju VII stepen stručne spreme, visoko obrazovanje (prvi, drugi ili treći ciklus Bolonjskog sistema) iz tehničkih, ekonomskih, pravnih ili prirodnih nauka (dokaz:ovjerena fotokopija univerzitetske diplome o završenom fakultetu-nostificiranu diplomu ukoliko fakultet nije završen u Bosni i Hercegovini ili je diploma stečena u nekoj drugoj državi nakon 6.4.1992.godine);
* Da imaju najmanje 5 (pet) godina radnog iskustva u struci nakon sticanja univerzitetske diplome (dokaz:uvjerenje o radnom iskustvu);
* da posjeduje znanja i sposobnosti razumijevanja poslovnih izvještaja i propisa koji se primjenjuju na rad i poslovanje Preduzeća (dokaz:intervju);
* da nije direktor ili član Uprave ili Skupštine ili Odbora za reviziju u preduzeću u kojem se kandiduje (dokaz:potpisana izjava ovjerena od strane nadležnog općinskog organa);
* da nije predsjednik ili član Nadzornog odbora ili Upravnog odbora ili Skupštine u drugom preduzeću sa većinskim državnim kapitalom ili instituciji (dokaz:potpisana izjava ovjerena od strane nadležnog općinskog organa);
* da posjeduje sposobnost za savjesno, odlučno i odgovorno obavljanje povjerene funkcije;
* da posjeduje sposobnost nepristrasnog donošenja odluka;
* da je naklonjen timskom radu;
* da ima pozitivne rezultate u radu (dokaz:uvjerenje ranijeg ili trenutnog poslodavca);
* biografiju sa adresom i kontakt telefonom.

**IV MANDAT**

Član Nadzornog odbora KJP “Poljoprivredno dobro Butmir“ d.o.o. Sarajevo-Ilidža imenuje Skupština KJP “Poljoprivredno dobro Butmir“ d.o.o. Sarajevo-Ilidža u skladu sa Zakonom o privrednim društvima, Zakonom o javnim preduzećima i Statutom Preduzeća.

Član Nadzornog odbora KJP “Poljoprivredno dobro Butmir“ d.o.o. Sarajevo-Ilidža imenuje se na period od 4 (četiri) godine, s tim da po isteku perioda od 2 (dvije) godine od dana imenovanja Skupština Preduzeća glasa o povjerenju članovima Nadzornog odbora.

**V POTREBNI DOKUMENTI**

* prijava na javni konkurs (na propisanom obrascu koji se može preuzeti na protokolu preduzeća, ili se isti može dostaviti i putem maila na zahtjev kandidata)
* izvod iz matične knjige rođenih;
* uvjerenje o državljanstvu
* kopija CIPS-ove lične karte sa potvrdom o prebivalištu;
* potpisanu i ovjerenu izjavu od nadležnog organa kandidata da nije otpušten iz državne službe kao rezultat disciplinske mjere a bilo kojem nivou vlasti u periodu od tri godine prije dana objavljivanja upražnjene pozicije;
* potpisana izjava ovjerena od strane nadležnog organa da nije osuđivan za krivično djelo i privredni prestup iz oblasti privrednog i finansijskog kriminala izdato od nadležnih organa, u periodu od 5. godina od dana pravosnažnosti presude, iskljuučujući vrijeme izdržavanja kazne zatvora
* potpisana izjava ovjerena od strane nadležnog organa da se protiv kandidata ne vodi krivični postupak
* diplomu o završenom fakultetu (original ili ovjerena kopija,nostrificiranu diplomu, ukoliko fakultet nije završen u Bosni i Hercegovini ili je diploma stečena u nekoj drugoj državi nakon 6.4.1992.godine);
* dokaz o traženom radnom iskustvu u struci (uvjerenje);
* potpisanu i ovjerenu izjavu od strane nadležnog organa da nije na funkciji u političkoj stranci u smislu člana 5. Zakona o ministarskim, vladinim i drugim imenovanjima Federacije BiH („Službene novine Federacije BiH“, broj: 12/03 i 34/03);
* potpisanu i ovjerenu izjavu da se na kandidata ne odnosi član IX 1. Ustava Bosne i Hercegovine;
* potpisanu i ovjerenu izjavu da nije direktor ili član Uprave ili Skupštine ili Odbora za reviziju u preduzeću u kojem se kandiduje;
* potpisanu i ovjerenu izjavu da nije predsjednik ili član Nadzornog odbora ili Skupštine u drugom preduzeću sa većinskim državnim kapitalom ili instituciji;
* potpisanu i ovjerenu izjavu da nije izabrani zvaničnik, nosilac izvršnih funkcija ili savjetnik u smislu Zakona o sukobu interesa u nstitucijama vlasti u BiH;
* potpisanu i ovjerenu izjavu da nema privatni finansijski interes u preduzeću;
* potpisanu i ovjerenu izjavu da ne postoje druge zakonske smetnje za obavljanje funkcije u Nadzornom odboru;
* uvjerenje da ima pozitivne rezultate u radu;
* biografiju sa adresom i kontakt telefonom.

**NAPOMENA: Kandidati koji budu izabrani na funkcije članova Nadzornog odbora KJP Poljoprivredno dobro Butmir d.o.o. Sarajevo-Ilidža su dužni dostaviti sljedeću dokumentaciju:**

**1.uvjerenje da nije osuđivan za krivično djelo i privredni prestup iz oblasti privrednog i finansijskog kriminala izdato od nadležnih organa, u periodu od 5. godina od dana pravosnažnosti presude, isključujući vrijeme izdržavanja kazne zatvora (uvjerenja nadležnog MUP-a, i općinskog suda ne starija od tri mjeseca);**

**2.** **uvjerenje da se protiv kandidata ne vodi krivični postupak izdato od nadležnog suda (ne starije od tri mjeseca).**

**Navedeni dokumenti dostavljaju se u originalu ili ovjerenoj kopiji.**

**Dokumenti priloženi uz prijavu na javni konkurs neće se vraćati kandidatima.**

**VI OSTALE NAPOMENE**

Komisija za provođenje javnog konkursa za izbor i imenovanje članova Nadzornog odbora će nakon zaključenja konkursa pregledati sve prispjele prijave i utvrditi da li su prijave blagovremene i sa potpunom dokumentacijom. Nepotpune i neblagovremene prijave Komisija neće razmatrati.

Komisija za provođenje javnog konkursa za izbor i imenovanje članova Nadzornog odbora će sve kandidate koji budu imali potpunu dokumentaciju, pozvati na intervju. Pozvani kandidati koji ne pristupe na zakazani intervju, smatrat će se da su odustali od kandidature.

Nakon obavljenog intervjua, Komisija za provođenje javnog konkursa za izbor i imenovanje članova Nadzornog odbora će Skupštini preduzeća dostaviti, listu kandidata koji su najuspješnije prošli otvorenu konkurenciju uz dostavljanje i ostale prateće dokumentacije kandidata i Komisijem, na konačno razmatranje i imenovanje.

Komisija zadržava pravo provjere svih dostavljenih podataka, izjava i drugih dokumenata kandidata.

VII INFORMACIJE O KONKURSU

* Javni konkurs objavljuje se u dnevnim novinama “Osobođenje“, Službenim novinama Federacije BiH i na web adresi www.pdbutmir.com
* Javni konkurs ostaje otvoren 15 dana od dana zadnjeg objavljivanja u dnevnim novinama „Oslobođenje“
* Prijavu za javni konkurs kandidati mogu preuzeti lično u sjedištu Preduzeća ul. Bojnička br.119, ili na zahtjev putem faxa br. 033/621-160 ili putem e-maila kabinetdirektora@pdbutmir.com i na web adresi Preduzeća www.pdbutmir.com
* Prijave na javni konkurs s traženim dokumentima dostavljaju se putem poštanske službe preporučeno, na adresu: KJP „Poljoprivredno dobro Butmir“ d.o.o. Sarajevo-Ilidža, Ul. Bojnička br.119 Sarajevo, sa naznakom za **“Javni konkurs za izbor i imenovanje članova Nadzornog odbora KJP „Poljoprivredno dobro Butmir“ d.o.o. Sarajevo-Ilidža“** ili lično na protokol preduzeća.
* Na poleđini koverte navesti ime i prezime podnosioca prijave.
* Nepotpune i neblagovremene prijave neće se uzeti u razmatranje.

**III**

Odluka stupa na snagu danom donošenja.

**Punomoćnik Skupštine**

\_\_\_\_\_\_\_\_\_\_\_\_\_\_\_\_\_\_\_\_\_\_\_

Eldar Tvrtković

Dostaviti:

1. Skupština Preduzeća
2. Ministarstvo privrede Kantona Sarajevo
3. KJP “Poljoprivredno dobro Butmir“ d.o.o.
4. Evidencija
5. a/a